cyanic-selkie/wikianc huggingface dataset:
โรคพุพอง
โรคพุพอง (impetigo หรือ impetaigo) เป็นโรคผิวหนังชนิดหนึ่งอันเกิดแต่การติดเชื้อแบคทีเรีย "โรคแผลเปื่อยจากโรงเรียน" (school sores) ก็เรียก ปรากฏมากในเด็กอายุระหว่างสองปีถึงหกปี และผู้ที่เล่นกีฬาคลุกคลีระหว่างกัน เช่น รักบี้ อเมริกันฟุตบอล มวยปล้ำ มีความเสี่ยงรับโรคนี้ได้ไวไม่ว่าจะอายุเท่าใดก็ตาม โรคพุพองสามารถรักษาได้ในปัจจุบัน
โคกพนมดี
ประวัติ
โคกพนมดีเป็นเนินดินขนาดใหญ่ ลักษณะคล้ายเกาะที่ตั้งอยู่ในที่ราบลุ่ม มีรูปร่างค่อนข้างกลม เส้นผ่าศูนย์กลางประมาณ 230 เมตร มีพื้นที่ประมาณ 28 ไร่ จุดสูงสุดจากพื้นที่โดยรอบประมาณ 12 เมตร อยู่ในตำบลท่าข้าม อำเภอพนัสนิคม ผลการศึกษาพบว่า โคกพนมดีเป็นที่ตั้งชุมชนโบราณที่สามารถสร้างเครื่องมือหิน (ขวานหินขัด หินลับ หินบด ค้อนหิน หินกรวดสำหรับขัดผิว ภาชนะและกำไลหิน) เครื่องมือที่ทำจากกระดูกสัตว์ เช่น ฉมวก เครื่องมือที่ทำจากหอย เช่น มีด สิ่ว เครื่องประดับที่ทำจากเปลือกหอย และภาชนะดินเผาแบบเชือกทาบ เป็นชุมชนที่อพยพ และเปลี่ยนแปลงมาจากสังคมแบบดั้งเดิม ซึ่งมักอาศัยอยู่ในที่สูงดำรงชีวิตด้วยการล่าสัตว์และแสวงหาอาหารจากธรรมชาติ ต่อมาอพยพลงมาอยู่ที่โคกพนมดี ซึ่งในครั้งนั้นเป็นพื้นที่ชายฝั่งทะเลที่อุดมสมบูรณ์ด้วยทรัพยากรธรรมชาติทั้งจากป่าและทะเล มีผู้เสนอข้อคิดเห็นว่าเนินดินแห่งนี้เป็น Shell Mound สมัยก่อนประวัติศาสตร์ขนาดใหญ่ที่สุดแห่งหนึ่งในเอเซียอาคเนย์ ต่อมาผู้คนเหล่านั้นก็เริ่มพัฒนาการดำรงชีวิตด้วยการเพาะปลูกแบบเริ่มแรก ควบคู่กันไปกับการแสวงหาอาหารจากทะเล และล่าสัตว์
โรคพุพอง
การวินิจฉัยโรค
โรคพุพองมักปรากฏตัวในสภาพสะเก็ดแผล (scab) สีเนื้อ อยู่บนน้ำเหลืองของเลือด (serum) ที่แห้งแล้ว ซึ่งพบได้มากตามแขน ขา และใบหน้า
โคกพนมดี
ที่ตั้ง
โบราณสถานเนินดินโคกพนมดี อยู่ที่วัดโคกพนมดี ตำบลท่าข้าม อำเภอพนัสนิคม จังหวัดชลบุรี แผนที่ทหาร พิมพ์ครั้งที่ 1 -RTSD ลำดับชุด L7017 ระวาง 5236 III รุ้ง 13 ฐ 34' 40"เหนือ แวง 101 ฐ 08'50 " ตะวันออก พิกัดกริด 47 PQR 317205
โรคพุพอง
การแพร่เชื้อ
โรคพุพองสามารถแพร่หลายและติดต่อได้โดยการสัมผัสกับรอยโรค (lesion) การสูดดม และการแกะเกาบริเวณสะเก็ดแผล
หลังจากได้รับเชื้อโรคพุพองแล้ว เชื้อจะฟักตัวราวหนึ่งถึงสามวันก่อนจะแสดงอาการ
โคกพนมดี
ประกาศกรมศิลปากร
โบราณสถานเนินดินโคกพนมดี พื้นที่ประมาณ 25 ไร่ กรมศิลปากรประกาศเป็นโบราณสถาน ในราชกิจจานุเบกษา เล่มที่ 101 ตอนที่ 125 ณ วันที่ 18 กันยายน พ.ศ. 2527
โรคพุพอง
การป้องกันโรค
สุขอนามัยที่ดีสามารถช่วยป้องกันโรคพุพองมิให้แพร่หลายได้
ผู้ป่วยเป็นโรคพุพองควรรักษาความสะอาดของร่างกายเป็นมั่นคง ควรปกปิดรอยโรคด้วยผ้าผันแผลและเทปกาวเป็นต้น กับทั้งควรแยกผ้าเช็ดตัวกับผ้าเช็ดมือจากกัน กล่าวคือ ควรเป็นคนละผืนกัน
ผู้แวดล้อมผู้ป่วยควรระมัดระวังตนอย่าได้สัมผัสหรือเข้าใกล้ผู้ป่วยและเครื่องใช้ส่วนตัวของผู้ป่วย กับทั้งควรรักษาความสะอาดเป็นมั่นคงเช่นกัน
การไว้เล็บสั้นสามารถป้องกันการติดต่อโรคพุพองนี้ได้ดี
โรคพุพองในเด็ก
โรคพุพองในเด็ก (bullous impetigo) มักปรากฏในเด็กที่มีอายุต่ำกว่าสองปี โรคชนิดนี้ไม่ก่ออาการเจ็บปวด และไม่ก่อให้ตุ่มพองเป็นของเหลวไหลเยื้มบริเวณแขนขาเป็นต้นเหมือนชนิดอื่น ๆ ผิวหนังบริเวณสะเก็ดแผลโรคนี้มักก่อให้เกิดอาการคันและมีสีแดงอย่างยิ่ง แต่ไม่เป็นแผลเปื่อยอย่างชนิดอื่น แผลจากโรคชนิดนี้หายยากกว่าชนิดอื่น
โรคพุพองเป็นตุ่มหนอง
โรคพุพองเป็นตุ่มหนอง (ecthyma) เป็นชนิดที่ร้ายแรงที่สุดของโรคพุพอง เชื้อโรคฝังตัวลึกเข้าถึงผิวหนังชั้นใน ตัวบ่งอาการและอาการของโรคเป็นต้นว่า
การบำบัดเยียวยา
แต่ก่อนการเยียวยาโรคพุพองนี้กระทำได้โดยใช้ยาเจนเชียนไวโอเล็ตหรือที่รู้จักกันว่า "ยาป้ายปากสีม่วง" ยานี้เป็นยาต้านเชื้อรา ปัจจุบันนิยมใช้ยาปฏิชีวนะมากกว่า
แพทย์ทั่วไปมักแนะนำให้ผู้ป่วยทายาขี้ผึ้งฆ่าแบคทีเรีย (bactericidal ointment) เช่น กรดฟูซีดิก (fusidic acid) แต่ในกรณีที่มีอาการรุนแรงกว่านั้นต้องใช้ยาที่มีฤทธิ์แรงกล้าขึ้นตามลำดับ เช่น สารฟลูโคซาซีลลิน (flucloxacillin) สารเอรีโทรไมซิน (erythromycin) หรือสารดีโคลซาซีลลิน (dicloxacillin)
สารอาโมซีซีลลิน (amoxicillin) ที่ประสมกับสารคลาวูลาเนตโพแทสเซียม (clavulanate potassium) สามารถใช้เยียวยาโรคนี้ได้เช่นเดียวกับยาปฏิชีวนะ
ยุทธการที่เป๊กลงสาน
ยุทธการที่เป๊กลงสาน (Battle of White Wolf Mountain) เป็นการยุทธ์ใน ค.ศ. 207 ในสมัยปลายราชวงศ์ฮั่นตะวันออก การยุทธ์นี้เกิดขึ้นในภาคเหนือของจีนเลยขัณฑสีมาของราชวงศ์ฮั่น ระหว่างขุนศึกโจโฉ (เฉาเชา) กับเผ่าเร่ร่อนอูหวัน ซึ่งเป็นพันธมิตรกับปรปักษ์ของเฉาเชา คือ อ้วนซง (ยฺเหวียนชั่ง) และอ้วนฮี (ยฺเหวียนซี) ชัยชนะของเฉาเชาทำลายความหวังการเป็นใหญ่ของอูหวัน และสุดท้ายอูหวันอ่อนแอลง ด้อยความสำคัญ และค่อย ๆ ถูกกลืนเข้าสู่ประเทศจีนหรือเผ่าเซียนเปย์
กู๋หว่าไจ๋ 4 อันธพาลกวนเมือง
กู๋หว่าไจ๋ 4 อันธพาลกวนเมือง ( Young and Dangerous 4 หรือ 97 Wise Guys: No War Cannot Be Won) เป็นภาพยนตร์ฮ่องกงที่ออกฉายในปี ค.ศ. 1997 กำกับโดย แอนดริว เลา ภาพยนตร์เรื่องนี้เป็นภาพยนตร์ลำดับที่ 4 ในภาพยนตร์ชุด กู๋หว่าไจ๋
เนื้อเรื่องย่อ
ภาพยนตร์เรื่องนี้เล่าถึงเวลาแห่งการเปลี่ยนแปลงครั้งสำคัญของ เฉินห้าวหนาน กับเพื่อน ๆ โดยเฉพาะเพื่อนซี้ที่ต่อสู้ดิ้นรนด้วยกันมาตั้งแต่เด็กอย่าง ไก่ป่า ที่ได้ตัดสินใจครั้งใหญ่ ขอท้าชิงตำแหน่งหัวหน้าสาขาของ หงซิ่ง เพื่อขึ้นมามีศักดิ์ศรีเทียบเท่ากับห้าวหนาน
ขณะที่แก๊งของพวกเขาก็ถึงเวลาแห่งการเปลี่ยนแปลงประมุขสูงสุดกันแล้ว หลัง "คุณเจียง" เสียชีวิตไปในภาคก่อน บรรดาสมาชิกระดับบนของพรรคตัดสินใจเดินทางไปไหว้วานพี่ชายของหัวหน้าเก่า, ทายาทผู้หลงเหลือของผู้ก่อตั้งแก๊ง ที่ตอนนี้อาศัยอยู่ในเมืองไทยให้มารับหน้าที่ประมุขแทน
แต่แล้วการตัดสินใจของ ไก่ป่า กลับทำให้เขาบาดหมางกับ ห้าวหนาน ที่ไม่อยากให้เพื่อนตกอยู่ในวังวนของอำนาจและการสูญเสียเหมือนตนเอง หงซิ่ง ยิ่งเริ่มส่อแววบาดหมางขึ้นเรื่อย ๆ จนกลายเป็นช่องว่างให้ ตงซิ่ง เข้ามาแทรกซึมได้อีกครั้ง ถึงขั้นที่ทำให้เพื่อนซี้อีกคนของ ห้าวหนาน ต้องจบชีวิตลง
เบื้องหลังการสร้างภาพยนตร์
ในปี 1997 ก็ยังมีหนังนักเลงวัยรุ่นบอยแบนด์ชุดนี้มาให้ดูกันอีกเช่นเคย Young and Dangerous 4 หรือ "กู๋หว่าไจ๋ ตอน อันธพาลกวนเมือง" เข้าโรงฉายที่ฮ่องกงในช่วงต้นปี 1997
โจเซฟ เชมเบอร์ลิน
โจเซฟ เชมเบอร์ลิน (Joseph Chamberlain) (ค.ศ. 1863-1914 หรือ พ.ศ. 2379-2457) เป็นนักการเมืองที่สำคัญที่สุดคนหนึ่งของอังกฤษระหว่างปลายคริสต์ศตวรรษที่ 19 ถึงต้นคริสต์ศตวรรษที่ 20 เขาได้รับการยกย่องว่าเป็นนักปฏิรูปสังคม นักปฏิรูปภาษีศุลกากร และนักจักรวรรดนิยมที่วางรากฐานระบบการปกครองอาณานิคมแบบเครือจักรภพให้แก่อังกฤษ จนสามารถบริหารอาณานิคมให้เป็นปึกแผ่นได้อย่างมีประสิทธิภาพ เขาเป็นบิดาของเนวิล เชมเบอร์ลิน
อดัม โบรดี
อดัม จาเรด โบรดี (Adam Jared Brody) เกิดเมื่อวันที่ 15 ธันวาคม ค.ศ. 1979 เป็นนักแสดงชาวอเมริกัน มีผลงานแสดงภาพยนตร์และโทรทัศน์ ในบางครั้งยังเป็นนักดนตรี เขาเริ่มอาชีพบันเทิงในปี ค.ศ. 1995 ปรากฏในซีรีส์เรื่อง Gilmore Girls และซีรีส์เรื่องอื่น จนในต่อมามีชื่อเสียงในบทบาท เซธ โคเฮน ในเรื่อง The O.C.
โจเอล สไตน์แห่งนิตยสารไทม์ ยังอธิบายถึงโบรดี โดยเรียกว่า "ลักษณะแบบอดัม โบรดี" ที่มีเอกลักษณ์เฉพาะตัวบนจอในลักษณะ "เนิร์ด ช่างเสียดสี ยิวไม่เด่น โบรดียังปรากฏในภาพยนตร์หลายเรื่องอย่างเช่น Mr. & Mrs. Smith, Thank You for Smoking, Jennifer's Body และ In the Land of Women นอกจากนี้เขายังเป็นที่รู้จักในบทของ "เฟรดดี ฟรีแมน/ซาแซม (ผู้ใหญ่)" ในภาพยนตร์ซุปเปอร์ฮีโรเรื่อง ซาแซม!
หยาง เฮ่า (นักวอลเลย์บอล)
หยาง เฮ่า (杨昊; Yáng Hào) เกิดวันที่ 21 มีนาคม พ.ศ. 2523 ใน ต้าเหลียน, มณฑลเหลียวหนิง, สาธารณรัฐประชาชนจีน เธอเป็นนักกีฬาวอลเลย์บอลหญิงชาวจีน
เธอเป็นสมาชิกคนหนึ่งของทีมจีนได้รับเหรียญทองที่ โอลิมปิก 2004 และ เหรียญทองแดง โอลิมปิก 2008
วันระลึกการค้าทาสและการเลิกทาสสากล
วันระลึกการค้าทาสและการเลิกทาสสากล ตรงกับวันที่ 23 สิงหาคมของทุกปี เป็นวันซึ่งประกาศโดยยูเนสโกเพื่อที่จะระลึกถึงการค้าทาสข้ามมหาสมุทรแอตแลนติก วันดังกล่าวได้รับเลือกโดยประธานบริหารยูเนสโกตามมติ 29 C/40 ในสมัยประชุมที่ 29 จดหมายเวียน CL/3494 ลงวันที่ 29 กรกฎาคม ค.ศ. 1998 จากอธิบดีได้เชิญรัฐมนตรีว่าการกระทรวงวัฒนธรรมเพื่อสนับสนุนวันดังกล่าว วันดังกล่าวมีความสำคัญ เนื่องจากระหว่างคืนของวันที่ 22-23 สิงหาคม ค.ศ. 1791 บนเกาะเซนต์โดมีนิก (ปัจจุบันรู้จักกันในชื่อเฮติ) ได้เกิดการลุกฮือของทาสซึ่งเป็นเหตุการณ์สำคัญที่นำไปสู่การเลิกการค้าทาสข้ามมหาสมุทรแอตแลนติก
วิทยาลัยชุมชนสตูล
วิทยาลัยชุมชนสตูล เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงศึกษาธิการ ก่อตั้งขึ้นเมื่อปี พ.ศ. 2547
ประวัติ
วิทยาลัยชุมชนสตูล ก่อตั้งขึ้นเมื่อ พ.ศ. 2547 โดยกระทรวงศึกษาธิการประกาศจัดตั้งวิทยาลัยชุมชนสตูล  ตามกฎกระทรวงว่าด้วยการจัดการศึกษาระดับอุดมศึกษาต่ำกว่าปริญญารูปแบบวิทยาลัยชุมชน พ.ศ. 2546 กำหนดให้ “วิทยาลัยชุมชนเป็นสถานศึกษาของรัฐที่บริหารจัดการโดยชุมชน” ดังนั้นหลักการจัดตั้งและการดำเนินงานวิทยาลัยชุมชน ใช้หลักการตามแนวทางการปฏิรูปการศึกษา   และมติคณะรัฐมนตรีเกี่ยวกับวิทยาลัยชุมชน  เมื่อวันที่ 19 กุมภาพันธ์ พ.ศ. 2545 โดยการจัดตั้งและการดำเนินงานจะต้องเกิดจากความต้องการ และความพร้อมของชุมชนที่จะบริหารจัดการตามปรัชญาและหลักการของวิทยาลัยชุมชน โดยใช้ทรัพยากรที่มีอยู่ในพื้นที่ให้เกิดประโยชน์สูงสุด จัดการศึกษาในระบบเครือข่าย และมีความร่วมมือจากทุกภาคส่วนของชุมชนจังหวัด
วิทยาลัยชุมชน ได้รับความยินยอมจากเขตพื้นที่การศึกษาจังหวัดสตูล และอำเภอเมืองสตูล มอบอาคารสำนักงานกลุ่มส่งเสริมการจัดการศึกษาของเขตพื้นที่การศึกษาสตูล (เดิมเป็นสำนักงานการประถมศึกษาอำเภอเมืองสตูล) รวมทั้งที่ดิน ใช้เป็นสำนักงานบริหารงานของวิทยาลัยชุมชนสตูล  บนพื้นที่  18 ไร่ ในปีงบประมาณ 2549 ได้รับการจัดสรรงบประมาณ เพื่อทำการปรับปรุงภูมิทัศน์ และซ่อมแซมอาคาร สำนักงาน และเริ่มดำเนินการจัดการเรียนการสอน จำนวน  2  หลักสูตร คือ หลักสูตรอนุปริญญา จำนวน 2 สาขาวิชา คือ สาขาวิชาการศึกษาปฐมวัย จำนวนนักศึกษา 40 คน  และสาขาวิชาการการปกครองท้องถิ่น จำนวนนักศึกษา  41  คน  และจัดฝึกอบรมหลักสูตรระยะสั้น จำนวน  22  หลักสูตร มีผู้จบหลักสูตรทั้งสิ้น  960  คน
หลักสูตร
วิทยาลัยชุมชนสตูล เปิดทำการเรียนการสอนในหลายสาขาวิชา ได้แก่
การเดินทาง
การเดินทางสู่วิทยาลัยชุมชนสตูล สามารถเดินทางโดย 2 เส้นทาง คือ ถนนสายเอเชีย เข้าจังหวัดตรัง ผ่านอำเภอทุ่งหว้า ละงู ท่าแพ และเส้นทางถนนสายเอเชีย เข้าจังหวัดพัทลุง ผ่านอำเภอรัตภูมิ จังหวัดสงขลา อำเภอควนกาหลง อำเภอควนโดน
ฌูเวา มารียู
ฌูเวา มารียู นาวัล ดา กอชตา อีดูวาร์ดู (João Mário Naval da Costa Eduardo; เกิดวันที่ 19 มกราคม ค.ศ. 1993) เป็นนักฟุตบอลอาชีพชาวโปรตุเกส ปัจจุบันเล่นให้แก่ไบฟีกา และทีมชาติโปรตุเกสในตำแหน่งกองกลาง
เขาเริ่มต้นอาชีพนักฟุตบอลที่สปอร์ติงลิสบอน โดยผ่านการฝึกฝนในระบบเยาวชนของสโมสรนี้ จากนั้นย้ายไปเล่นให้แก่วีตอรียาซึตูบัลผ่านการยืมตัวใน ค.ศ. 2014 และต่อมาก็กลับมาเป็นส่วนสำคัญของทีมที่ได้ครองถ้วยรางวัลชนะเลิศจากรายการใหญ่ ๆ รวมถึงตาซาดึปูร์ตูกัล 2015
ฌูเวา มารียู เปิดตัวกับทีมชาติโปรตุเกสชุดใหญ่ใน ค.ศ. 2014 เขาผ่านการคัดเลือกให้ร่วมการแข่งขันฟุตบอลโลก 2018 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
ปลาสลิด
ปลาสลิด เป็นปลาน้ำจืดชนิดหนึ่ง มีชื่อวิทยาศาสตร์ว่า Trichogaster pectoralis ในวงศ์ปลากัด ปลากระดี่ (Osphronemidae) มีรูปร่างคล้ายปลากระดี่หม้อ (T. trichopterus) ซึ่งเป็นปลาในสกุลเดียวกัน แต่มีลำตัวที่หนาและยาวกว่า หัวโต ครีบหลังในตัวผู้มีส่วนปลายยื่นยาวเช่นเดียวกับครีบก้น ครีบอกใหญ่ ตาโต ปากเล็กอยู่สุดปลายจะงอยปาก ครีบหางเว้าตื้นปลายมน ตัวมีสีเขียวมะกอกหรือสีน้ำตาลคล้ำ มีแถบยาวตามลำตัวตั้งแต่ข้างแก้มจนถึงกลางลำตัวสีดำ และมีแถบเฉียงสีคล้ำตลอดแนวลำตัวด้านข้างและหัว ครีบมีสีคล้ำ
พระเจ้าฟาตาเฟฮี มาอูลูเปโกโตฟา
พระเจ้าฟาตาเฟฮี มาอูลูเปโกโตฟา (Fatafehi Maʻulupekotofa) เป็นตูอิโตงาพระองค์ที่ 37 แห่งจักรวรรดิตูอิโตงา พระองค์ทรงเป็นพระราชโอรสในพระเจ้าฟาตาเฟฮี ตูอิปูโลตูที่ 2 และอานาอู กีเฮซีนาโมเฮโอโฟ ถึงแม้ว่าพระองค์จะเป็นพระโอรสที่ประสูติจากโมเฮโอโฟและถือได้ว่ามีลำดับศักดิ์ตามกำเนิดและสิทธิ์ในการสืบตำแหน่งสูงกว่าเจ้าชายเปา แต่กลับไม่ได้สืบตำแหน่งตูอิโตงาต่อจากพระราชบิดา อย่างไรก็ตามพระองค์ได้สืบตำแหน่งจากการที่พระเจ้าฟาตาเฟฮี เปาลาโฮ พ่ายแพ้ในสงครามกลางเมือง และฝ่ายตูอิกาโนกูโปลูเลือกพระองค์ขึ้นสืบตำแหน่ง เนื่องจากมองว่าพระองค์มีความเป็นมิตรและไม่ได้สนใจการเมืองมากนัก รวมถึงต้องการกีดกันเจ้าชายฟูอานูนูอีอาวา พระโอรสของพระเจ้าเปาลาโฮออกจากการสืบตำแหน่งด้วย ในปลายรัชสมัยของพระองค์เกิดสงครามกลางเมืองระหว่างตูกูอาโฮ (ฝ่ายตูอิกาโนกูโปลู) และฟีเนา อูลูกาลาลาที่ 2 (หัวหน้าชุมชนวาวาอู) ซึ่งพระเจ้ามาอูลูเปโกโตฟาและตูอิฮาอะตากาลาอัวสนับสนุนฝ่ายหลัง พระเจ้าฟาตาเฟฮี มาอูลูเปโกโตฟาเสด็จสวรรคตที่วาวาอูซึ่งเป็นฐานอำนาจของฟีเนาใน ค.ศ. 1806
ปลาสลิด
ขนาดโดยเฉลี่ย 10–16 เซนติเมตร พบขนาดใหญ่สุดถึง 25 เซนติเมตร นับเป็นปลาในสกุล Trichopodus ที่ใหญ่ที่สุด
มีถิ่นอาศัยในแหล่งน้ำนิ่งที่มีพืชน้ำและหญ้ารกริมตลิ่งของภาคกลาง ภาคอีสาน และภาคใต้ของประเทศไทย นอกจากนี้ยังพบในประเทศรอบข้าง
พฤติกรรมในการสืบพันธุ์เริ่มขึ้นในระหว่างเดือนเมษายนถึงสิงหาคม โดยจะวางไข่โดยการก่อหวอดตามผิวน้ำติดกับพืชน้ำหรือวัสดุต่าง ๆ มักวางไข่ในช่วงกลางวันที่มีแดดรำไร หลังวางไข่เสร็จแล้วตัวพ่อปลาจะเป็นผู้ดูแลไข่จนฟักเป็นตัว ตัวเมียวางไข่ครั้งละ 4,000–10,000 ฟอง ในการเลี้ยงทางเศรษฐกิจนิยมให้เป็นการผสมพันธุ์หมู่
ปลาสลิดเป็นปลาน้ำจืดเศรษฐกิจที่สำคัญอีกชนิดหนึ่งของไทย นิยมแปรรูปเป็นปลาแห้งหรีอปลาเค็ม โดยเกษตรกรจะเลี้ยงในบ่อดิน โดยฟันหญ้าให้เป็นปุ๋ยและเกิดแพลงก์ตอนเพื่อเป็นอาหารปลา โดยพื้นที่เลี้ยงปลาสลิดที่เป็นที่รู้จักกันดี คือ อำเภอบางบ่อและอำเภอบางพลี จังหวัดสมุทรปราการ ที่เรียกว่า "ปลาสลิดบางบ่อ" นอกจากนี้ยังมีอีกแหล่งหนึ่งที่เคยมีชื่อในอดีต คือที่ตำบลดอนกำยาน อำเภอเมืองสุพรรณบุรี จังหวัดสุพรรณบุรี แต่ปัจจุบันพื้นที่เลี้ยงที่ใหญ่ที่สุดอยู่ที่อำเภอบ้านแพ้ว จังหวัดสมุทรสาคร
มีชื่อเรียกในภาษามลายูว่า เซอปัตซียัม ภาษาอังกฤษเรียกว่า "ปลากระดี่หนังงู" (Snakeskin gourami) และมีชื่อเรียกในราชาศัพท์อีกว่า "ปลาใบไม้" ทั้งนี้เนื่องจากคำว่า "สลิด" เพี้ยนมาจากคำว่า "จริต" พระบาทสมเด็จพระจอมเกล้าเจ้าอยู่หัวจึงได้ทรงแนะนำให้เรียกปลาสลิดในหมู่ราชบริพารว่า "ปลาใบไม้" เพราะทรงเห็นว่ามีรูปร่างเหมือนใบไม้
ปัจจุบัน ยังมีการเพาะเลี้ยงเป็นปลาสวยงาม เช่นเดียวกับปลากระดี่นาง ปลากระดี่หม้อ และปลากระดี่มุก
กีฬาซอฟต์เทนนิสในกีฬาแห่งชาติครั้งที่ 41
"กีฬาซอฟต์เทนนิส" ในการแข่งขันกีฬาแห่งชาติ ครั้งที่ 41 เชียงใหม่เกมส์
ศูนย์ภาษาอีแอลเอส
ศูนย์ภาษาอีแอลเอส (ELS Language Centers) คือ ศูนย์การสอนภาษาอังกฤษในสหรัฐอเมริกา ซึ่งดำเนินการสอนให้กับนักเรียนจากหลายประเทศ โดยนิยมตั้งศูนย์ภายในวิทยาเขตของมหาวิทยาลัยต่างๆ โดยแรกเริ่มนั้นศูนย์ก่อตั้งในฐานะองค์กรหนึ่งสำหรับการสร้างสรรค์และการจัดพิมพ์สื่อต่างๆ ของสถาบัน ESL (English as a second or foreign language) โดย ELS เปิดศูนย์แรกใน ค.ศ. 1961 และเริ่มเน้นด้านการสอนภาษาอังกฤษในฐานะภาษาต่างประเทศ ต่อมาศูนย์ภาษากลายเป็นบริษัทในเครือของ Berlitz International Inc. ซึ่งเป็นส่วนหนึ่งของบริษัท Benesse Corporation ประเทศญี่ปุ่น ใน ค.ศ. 1997 ศูนย์ภาษาอีแอลเอสตั้งสำนักงานใหญ่อยู่ที่เมืองพรินซ์เซตัน รัฐนิวเจอร์ซี สหรัฐอเมริกา ศูนย์ได้รับการแต่งตั้งโดย ACCET (Accrediting Council for Continuing Education and Training) หรือสภาการแต่งตั้งสำหรับการศึกษาและการฝึกฝนต่อเนื่อง
ศูนย์ภาษาอีแอลเอส ได้รับความนิยมจากนักเรียนต่างชาติ ที่กำลังจะเตรียมเรียนต่อในมหาวิทยาลัยของสหรัฐอเมริกา ทางศูนย์มีหลักสูตรโดยเจ้าของภาษาและมีโครงสร้างการสอน 12 ระดับชั้น รวมถึงเป็นที่ตั้งของการสอบโทเฟลและไอเอลส์ด้วย
ที่ตั้ง
🇦🇺 ประเทศออสเตรเลีย : บริสเบน ซิดนีย์
🇨🇦 ประเทศแคนาดา : แวนคูเวอร์ โตรอนโต
ประเทศจีน : เซี่ยงไฮ้
🇫🇷 ประเทศฝรั่งเศส : นิส
ประเทศคูเวต : คูเวตซิตี
ประเทศมาเลเซีย : โจโฮร์บะฮ์รู กัวลาลัมเปอร์ ปีนัง Subang Jaya มหาวิทยาลัยมาเลเซียปุตรา (UMP)
🇵🇦 ประเทศปานามา : ปานามาซิตี
🇰🇷 ประเทศเกาหลีใต้ : โซล
🇹🇷 ประเทศตุรกี : อิสตันบูล
ประเทศเวียดนาม : โฮจิมินห์ซิตี
🇺🇸 สหรัฐอเมริกา : แคลิฟอร์เนีย โคโลราโด คอนเนตทิคัต วอชิงตัน ดี.ซี. ฟลอริดา จอร์เจีย ฮาวาย อิลลินอยส์ อินดีแอนา ลุยเซียนา แมสซาชูเซตส์ มิชิแกน มินนิโซตา มิสซูรี นิวเจอร์ซีย์ นิวยอร์ก นอร์ทแคโรไลนา นอร์ทดาโคตา โอไฮโอ โอคลาโฮมา ออริกอน เพนซิลเวเนีย โรดไอแลนด์ เซาท์แคโรไลนา เทนเนสซี เท็กซัส เวอร์จิเนีย วอชิงตัน วิสคอนซิน
ที่ตั้งหลักของศูนย์อยู่ในวิทยาเขตของมหาวิทยาลัยต่างๆ (www.els.edu )
หลักสูตร
หลักสูตรอีแอลเอสมีหลักสูตรเข้ม 2 หลักสูตร (intensive English programs) ได้แก่ หลักสูตรภาษาอังกฤษทั่วไป (General English) และหลักสูตรสำหรับจุดประสงค์ทางวิชาการ (English for Academic Purposes) นอกจากนี้ยังมีภาษาอังกฤษธุรกิจ เยาวชน และโครงการเรียนรู้ช่วงวันหยุด เพื่อที่จะให้ผู้เรียนสามารถผ่านโครงการเตรียมสอบโทเฟล iBT
หลักสูตรการสอน : 12 ระดับชั้น จากผู้เริ่มต้นจนถึงผู้เชียวชาญ แบ่งเป็น 4 ระดับ ระดับละ 3 ชั้น คือ Beginner Intermediate Advance และ Master โดยมีการฝึนฝนในทุกทักษะ ได้แก่ การพูด การฟัง การออกเสียง คำศัพท์ การอ่าน และการเขียน มีการเรียนการสอนในวันจันทร์ถึงวันศุกร์ มีหลักสูตรเฉพาะ หนังสิอเรียน และซอฟต์แวร์สำหรับการเรียนภาษา
เส้นเวลาทางประวัติศาสตร์
ไทม์ไลน์ของศูนย์ภาษาอีแอลเอส {| class="wikitable" style="text-align:left;font-size:small;" ! width=20%| วันที่ !! width=80%|เหตุการณ์ การก่อตั้งศูนย์อีแอลเอสอเมริกันในเซี่ยงไฮ้
อูเบฮาลายา
ขนมอูเบฮาลายา (ube halaya) หรือ ขนมฮาลายังอูเบ (halayang ube) หรือ ขนมมันกวนฟิลิปปินส์ เป็นขนมฟิลิปปินส์ ที่ทำจากมันเสากวน โดยกวนด้วยเนย (หรือมาร์การีน) นมข้นหวานและหัวกะทิ แล้วแช่เย็น บางครั้งอาจโรยหน้าด้วยนมข้นหวาน หรือ มะพร้าวคั่ว ขนมอูเบฮาลายาสามารถนำบริโภคเปล่า ๆ หรือนำบริโภคกับของหวานอื่น ๆ ก็ได้ เช่น ขนมฮาโลฮาโล หรือ ไอศกรีม
พลเอกทหารสื่อสาร
พลเอกทหารสื่อสาร (General der Nachrichtentruppe) เป็นยศทหารในอดีตของประเทศเยอรมนีสำหรับกองทัพบก เป็นยศที่มีความอาวุโสสูงกว่าพลโท (Generalleutnant) แต่อยู่ต่ำกว่าพลเอกอาวุโส (Generaloberst) และจอมพล (Generalfeldmarschall) มีผู้ได้รับยศพลเอกทหารสื่อสารเพียงสองคนในประวัติศาสตร์ ได้แก่เอริช เฟ็ลกีเบิล (ได้รับเมื่อ 1940) และอัลแบร์ท เพราน์ (ได้รับเมื่อ 1944)
ยศทหารในกองทัพบกที่มีศักดิ์เท่าเทียมกันได้แก่พลเอกทหารราบ (General der Infanterie), พลเอกทหารม้า (General der Kavallerie), พลเอกทหารปืนใหญ่ (General der Artillerie), พลเอกทหารช่าง (General der Pioniere), พลเอกทหารภูเขา (General der Gebirgstruppe) และพลเอกทหารยานเกราะ (General der Panzertruppe)
ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ (General der Luftwaffe), พลเอกทหารพลร่ม (General der Fallschirmtruppe), พลเอกทหารปืนใหญ่ต่อต้านอากาศยาน (General der Flakartillerie), พลเอกทหารสื่อสารอากาศ (General der Luftnachrichtentruppe) และพลเอกทหารนักบิน (General der Flieger)
สาวเซี่ยงไฮ้
"สาวเซี่ยงไฮ้" เป็นซิงเกิลของวงดนตรีค็อกเทล จากสตูดิโออัลบั้ม เท็นเทาซันด์เทียส์ (พ.ศ. 2554) ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย ชวรัตน์ หรรษคุณาฒัย อายุ จารุบูรณะ และปัณฑพล ประสารราชกิจ ออกจำหน่ายในวันที่ 18 มกราคม พ.ศ. 2555
เพลง "สาวเซี่ยงไฮ้" เป็นเพลงที่ได้อิทธิพลจากเพลงจีน เพิ่มเติมสีสันความน่าสนใจด้วยการใช้เอ้อหูหรือซอสองสายผสมลงไปกับเครื่องจังหวะที่เดินทำนองแบบดนตรีพื้นเมืองและการใช้ทำนองร้องแบบบันไดเสียงเพนทาโทนิก (Pentatonic) ซึ่งแทบจะไม่มีจุดหายใจในเพลง
การตอบรับ
เพลง "สาวเซี่ยงไฮ้" ติดอันดับสูงสุดที่ 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 19 กุมภาพันธ์ พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สลักจิต พลสนะ
สลักจิต พลสนะ (14 กุมภาพันธ์ พ.ศ. 2527 – ) เป็นนักแบดมินตันหญิงทีมชาติไทย ซึ่งเคยอยู่อันดับ 1 ของไทย และอันดับ 33 ของโลก
ประวัติ
สลักจิต พลสนะ มีชื่อเล่นว่า "มิ้ง" เกิดวันที่ 14 กุมภาพันธ์ พ.ศ. 2527 ที่กรุงเทพมหานคร เป็นลูกสาวของนายจิระศักดิ์และนางบุญชื่น พลสนะ สลักจิตมีส่วนสูงอยู่ที่ 160 ซม. น้ำหนัก 49 กก. เธอเป็นน้องสาวแท้ ๆ ของบุญศักดิ์ พลสนะ ซึ่งเป็นนักแบดมินตันชายทีมชาติไทย สำเร็จการศึกษาระดับปริญญาตรี จากคณะนิติศาสตร์ มหาวิทยาลัยศรีปทุม กำลังศึกษาปริญญาโท ด้านการจัดการองค์กร มหาวิทยาลัยศรีปทุม
โอลิมปิก 2008
สลักจิต พลสนะ ตกรอบแรกในโอลิมปิกฤดูร้อน 2008 ที่กรุงปักกิ่ง ประเทศจีน หลังจากที่สลักจิต พลสนะ แพ้ จาง หนิง จากประเทศเจ้าภาพไป 1-2 เซต 23-21,17-21 และ 7-21
เอเรเมนทาร์ เจเร็ด
เนื้อเรื่อง
จอมโจรหนุ่มแห่งกลุ่ม Red Links หรือ "กองโจรแห่งท้องนภา" คูลด์ แวน เจเร็ต ผู้ไร้ฝีมือในการต่อสู้จนถูกเหล่าโจรหยอกล้อเป็นประจำ ในการปล้นครั้งล่าสุด คู (เรียกสั้นๆ) ได้แอบเข้าไปในห้องเก็บของแล้วแอบเปิดหีบสมบัติใบใหญ่ที่ได้มาจากการปล้น เขาต้องตะลึง เมื่อพบเด็กสาวนอนอยู่ในนั้นตอนแรกเขาคิดว่าเธอเป็นแค่ตุ๊กตา แต่อยู่ดีๆเธอก็ลืมตาขึ้น ลุกขึ้นยืน แล้วเดินผ่านเขาไป เธอหันมาพูดกับเขาว่า" เกลียด....นายมีกลิ่นของมนุษย์...เพราะงั้น...ฉันเกลียดนาย" ทำให้เขายิ่งตะลึงกว่าเดิม "เรเวอร์รี่ เมเธอร์แลนซ์" หรือ "เร็น" สาวน้อยผู้ถูกผนึก!!! เธอเป็นมนุษย์เผ่าพันธุ์โบราณ ที่เรียกกันว่า "อีดีลเรด" ซึ่งเหล่าอีดีลเรดจะมีสิ่งที่เรียกว่า Erementar Gerad หรือ แก่นศิลา เป็นสิ่งบ่งบอก อีดีลเรดทุกคนมีความสามารถ ในการแปลงร่างตัวเองเป็น "อาวุธ" ที่มีพลังทำลายอนุภาพร้ายแรง ให้กับผู้ทำพันธสัญญาของตนได้ แต่เหล่า อีดีลเรด จะถูกคนส่วนใหญ่มองว่าเป็น "อาวุธ" หรือ "เครื่องมือ" แต่ไม่ใช่ "มนุษย์" เหล่า อีดีลเรด จึงถูกไล่ล่าเพื่อเอามาขายให้กับผู้ที่ต้องการ "พลัง" และด้วยเหตุนี้เร็นจึงเกลียดมนุษย์ทุกคน แต่ คู กลับไม่เหมือนคนพวกนั้น เขามอง เร็น เป็น "มนุษย์ที่ต้องปกป้อง" ทำให้เร็นเปลี่ยนทัศนคติที่มีต่อมนุษย์ไป เร็นเริ่มรู้สึกถึงความแตกต่างของคูกับคนทั่วไป คู ต้องต่อสู้กับองค์กรต่างๆมากมายที่ต้องการตัว เร็น เพราะเธอเป็นอีดีลเรด ชนิดหายากและมีพลังทำลายสูงมากที่เรียกว่า "ต้นไม้แห่งทรัพย์สมบัติทีเปล่งประกายทั้ง 7 (Shichikohouju)" เพื่อให้รอดพ้นจากเงื้อมมือของเหล่าผู้ล่า เร็นและคู จึงทำพันธสัญญากัน แล้วต่อสู้ไปด้วยกัน และยิ่งพวกเขาได้ใกล้ชิดกันมากขึ้น
ความสัมพันธ์ของพวกเขาทั้งสองก็ยิ่งมีมากขึ้นทุกวัน การผจญภัยของเร็นกับคูจะจบเช่นไร
ตัวละคร
คูลด์ แวน เจเร็ต จอมโจรหนุ่มแห่งกลุ่ม Red Links หรือ "กองโจรแห่งท้องนภา" คูด วัน จิลเอ็ด ผู้ไร้ฝีมือในการต่อสู้จนถูกเหล่าโจรหยอกล้อเป็นประจำ ในการปล้นครั้งล่าสุด คู(เรียกสั้นๆ) ได้แอบเข้าไปในห้องเก็บของแล้วแอบเปิดหีบ!!!ใบใหญ่ที่ได้จากการปล้น เขาต้องตะลึง เมื่อพบเด็กสาวนอนอยู่ในหีบ!!!
"เรเวอร์รี่ เมเธอร์แลนซ์" หรือ "เร็น" เธอเป็นมนุษย์เผ่าพันธุ์โบราณ ที่เรียกกันว่า "อีดีลเรด" ซึ่งเหล่าอีดีลเรดจะมีสิ่งที่เรียกว่า Erementar Gerad หรือ แก่นศิลา เป็นสิ่งบ่งบอก อีดีลเรดทุกคนมีความสามารถ ในการแปลงร่างตัวเองเป็น "อาวุธ" ที่มีพลังทำลายอนุภาพร้ายแรง ให้กับผู้ทำพันธสัญญาของตนได้ แต่เหล่า อีดีลเรด จะถูกคนส่วนใหญ่มองว่าเป็น "อาวุธ" หรือ "เครื่องมือ" แต่ไม่ใช่ "มนุษย์" เหล่า อีดีลเรด จึงถูกไล่ล่าเพื่อเอามาขายให้กับผู้ที่ต้องการ "พลัง"องกรณ์ต่างๆมากมายที่ต้องการตัว เร็น เพราะเธอเป็นอีดีลเรด ชนิดหายากและมีพลังทำลายสูงมากที่เรียกว่า "ต้นไม้แห่งทรัพย์สมบัติทีเปล่งประกายทั้ง7 (Shichikohouju)" และด้วยเหตุนี้เร็นจึงเกลียดมนุษย์ทุกคน แต่ คู กลับไม่เหมือนคนพวกนั้น เขามอง เร็น เป็น "มนุษย์ที่ต้องปกป้อง" ทำให้เร็นเปลี่ยนทัศนคติที่มีต่อมนุษย์ไป
"โรเวน" ลูกทีมของซิสก้า มีอีดีลเรด คือ "เคีย" อาวุธคือดาบ มีนิสัยสุภาพ เรียบร้อย และพูดมีหางเสียงทุกคำ มักตกเป็นเหยื่อรายแรกยามเคลียร์หิว
"เคีย" ลูกทีมของซิสก้า เป็นอีดีลเรดของโรเวน มีนิสัย ชอบโมโหหิว แต่งตัวเปรี้ยวมากที่สุดในทีม แถมมีนิสัยตรงข้ามกับโรเวนโดยสิ้นเชิง แต่ช่วงหลังๆนี้ นิสัยออกจะเรียบร้อยขึ้นมามาก
เหรียญกษาปณ์ไทย
เหรียญกษาปณ์ไทยผลิดแทนเงินพดด้วงโดย ร.4
เหรียญกษาปณ์สมัยกรุงรัตนโกสินทร์
ในรัชสมัยพระบาทสมเด็จพระนั่งเกล้าเจ้าอยู่หัว (รัชกาลที่ 3) มีการใช้หอยเบี้ยและพดด้วง ในการชำระเงินการค้าระหว่างไทยกับต่างประเทศ มีการใช้เบี้ยทองแดงในต่างประเทศ จึงมีพระราชดำริให้ทำเบี้ยทองแดงจากประเทศอังกฤษมาเป็นตัวอย่าง 3 ชนิด ในปี ค.ศ.1835 หรือ พ.ศ. 2378 เมื่อทอดพระเนตรแล้วไม่โปรดในสายตาจึงมิได้นำออกใช้แต่ก็มีพระราชประสงค์ที่จะทำเหรียญรูปกลมแบนอย่างสากลแต่ยังไม่สำเร็จก็เปลี่ยนรัชกาลเสียก่อน
ในรัชสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ทรงพระกรุณาโปรดเกล้าฯ ให้ปรับปรุงมาตรา เงินตราไทย ที่ใช้อยู่ในขณะนั้น คือ ชั่ง ตำลึง บาท สลึง เฟื้อง เป็นระบบโดยใช้หน่วยเป็นบาท และสตางค์ คือ 100 สตางค์ เป็น 1 บาท ตั้งแต่ พ.ศ. 2441 อันเป็นมาตราเงินตราไทยมาจนถึงปัจจุบัน และทรงพระกรุณาโปรดเกล้าฯ ให้นำพระบรมรูปของพระองค์ประทับลงบนเหรียญ ซึ่งนับเป็นครั้งแรกที่มีการนำพระบรมรูปของพระมหากษัตริย์ไทยประทับลงบนเหรียญกษาปณ์
ในรัชสมัยพระบาทสมเด็จพระเจ้าอยู่หัวภูมิพลอดุลยเดช (รัชกาลที่ 9) ได้มีการผลิตเหรียญกษาปณ์ เริ่มจากเหรียญทองแดงและเหรียญดีบุกตราพระบรมรูป - ตราแผ่นดิน ใน พ.ศ. 2493 ผลิตเหรียญราคา 5 บาท ขึ้นเป็นครั้งแรก ในปี พ.ศ. 2515 ผลิตเหรียญราคา 10 บาท ขึ้นเป็นครั้งแรก ในปี พ.ศ. 2531 และได้มีการผลิตเหรียญกษาปณ์หมุนเวียน และเหรียญกษาปณ์ที่ระลึก รวมทั้งมีการพัฒนาจัดทำเหรียญที่ระลึก ต่อเนื่องมาจนกระทั่งปัจจุบัน คือ
1. เหรียญกษาปณ์หมุนเวียน (Circulated coins)  เป็นเหรียญกษาปณ์ที่ใช้หมุนเวียนกันอยู่ทั่วไปในชีวิตประจำวัน มี 9 ชนิดราคา คือ 10 บาท, 5 บาท, 2 บาท, 1 บาท, 50 สตางค์, 25 สตางค์, 10 สตางค์, 5 สตางค์ และ 1 สตางค์ แต่ที่ใช้หมุนเวียนในระบบเศรษฐกิจมี 6 ชนิดราคา คือ 10 บาท, 5 บาท, 2 บาท, 1 บาท, 50 สตางค์, 25 สตางค์ ส่วนเหรียญชนิดราคา 10 สตางค์, 5 สตางค์ และ1 สตางค์ มีใช้ในทางบัญชีเท่านั้น
2. เหรียญกษาปณ์ที่ระลึก (Commemorative coins)  เป็นเหรียญกษาปณ์ที่ผลิตออกใช้ในวโรกาสและโอกาสที่สำคัญทางประวัติศาสตร์ที่เกี่ยวข้องกับสถาบันคือ ชาติ ศาสนา พระมหากษัตริย์ หรือเหตุการณ์ระหว่างประเทศ โดยจัดทำ 2 ประเภท คือ ขัดเงา และไม่ขัดเงา
ข้อแตกต่างระหว่างเหรียญกษาปณ์หมุนเวียน และเหรียญกษาปณ์ที่ระลึกก็คือการวางลวดลายด้านหน้าและด้านหลัง โดนเหรียญกษาปณ์หมุนเวียนจะวางลวดลายแบบ American Turning ซึ่งจะต้องพลิกดูลวดลายด้านหลังในแนวดิ่ง สำหรับเหรียญกษาปณ์ที่ระลึกได้จัดวางลวดลายแบบ European Turning ซึ่งจะต้องพลิกในแนวนอนเพื่อดูลวดลายด้านหลัง
3. เหรียญที่ระลึก (Medal)  เป็นเหรียญที่ผลิตขึ้นเนื่องในวโรกาสและโอกาสที่สำคัญต่างๆ ซึ่งมีความแตกต่างจากเหรียญกษาปณ์ที่ระลึกตรงที่จะ ไม่มีราคาหน้าเหรียญ เนื่องจากมิใช่เงินตราจึงไม่สามารถใช้ชำระหนี้ได้ตามกฎหมาย
สถาบันขงจื้อ มหาวิทยาลัยมหาสารคาม
สถาบันขงจื้อ มหาวิทยาลัยมหาสารคาม (Confucius Institute, Mahasarakham University) เป็นสถาบันหนึ่งในมหาวิทยาลัยมหาสารคาม ก่อตั้งอย่างเป็นทางการในวันที่ 25 ธันวาคม พ.ศ. 2549 สถาบันขงจื๊อ มหาวิทยาลัยมหาสารคาม เป็นองค์กรที่จัดตั้งขึ้นโดยความร่วมมือระหว่างมหาวิทยาลัยมหาสารคาม มหาวิทยาลัยชนชาติกวางซี และฮั่นบั้น (HAN BAN) เพื่อเผยแพร่วัฒนธรรม และดำเนินกิจกรรมทางวิชาการที่เกี่ยวกับการศึกษาภาษาและวัฒนธรรมจีน ตลอดจนการพัฒนาการเรียนการสอนภาษาจีนในฐานะภาษาต่างประเทศ
ประวัติ
การจัดตั้งสถาบันขงจื้อ มหาวิทยาลัยมหาสารคาม ได้เริ่มขึ้นเมื่อ มหาวิทยาลัยชนชาติกว่างซี และมหาวิทยาลัยมหาสารคาม ได้ลงนามความร่วมมือจัดตั้งสถาบันฯ ในเดือนกุมภาพันธ์ พ.ศ. 2549 และได้ดำเนินการเตรียมการอย่างต่อเนื่องตั้งแต่เดือนเมษายน จนกระทั่งวันที่ 25 ธันวาคมในปีเดียวกัน โดยได้รับอนุญาตและความช่วยเหลือจากสถานทูตจีนประจำประเทศไทย และสถาบันฮั่นบั้น ของประเทศจีนให้เปิดสถาบันขงจื้อขึ้นในมหาวิทยาลัยมหาสารคาม พื้นที่ในเมือง โดยมีจุดประสงค์หลักๆ คือ การพัฒนาการศึกษาและส่งเสริมความร่วมมือด้านการท่องเที่ยวระหว่างไทยและจีน
ปัจจุบัน สถาบันขงจื้อ มหาวิทยาลัยมหาสารคาม ตั้งอยู่ที่อาคารสถาบันขงจื้อฯ ณ เขตพื้นที่ในเมือง มหาวิทยาลัยมหาสารคาม จังหวัดมหาสารคาม ซึ่งเป็นศูนย์กลางทางการศึกษาของภาคตะวันออกเฉียงเหนือของประเทศไทย และเป็นมหาวิทยาลัยที่จัดการเรียนการสอนภาษาจีนในฐานะภาษาต่างประเทศในระดับปริญญาตรี อย่างเต็มรูปแบบ โดยในปัจจุบันมหาวิทยาลัยมหาสารคามมีนิสิตวิชาเอกภาษาจีนกว่า 200 คน และมีนิสิตที่เลือกเรียนภาษาจีนในหมวดวิชาศึกษาทั่วไปมากกว่า 800 คนในแต่ละปีการศึกษา โดยสถาบันขงจื้อจัดการเรียนการสอนในระดับบัณฑิตศึกษา ส่วนระดับปริญญาตรีอยู่ในดวามดูแลของคณะมนุษยศาสตร์และสังคมศาสตร์
การบริหาร
สถาบันขงจื้อ มหาวิทยาลัยมหาสารคาม บริหารงานภายใต้การกำกับดูแลของคณะกรรมการบริหารสถาบันขงจื้อฯ ซึ่งมีองค์ประกอบเป็น ผู้บริหารจากมหาวิทยาลัยมหาสารคาม และมหาวิทยาลัยชนชาติกวางซี ได้แก่ อธิการบดีมหาวิทยาลัยมหาสารคาม และ อธิการบดีมหาวิทยาลัยชนชาติกวางซีเป็นที่ปรึกษา รองอธิการบดีมหาวิทยาลัยมหาสารคาม และรองอธิการบดีมหาวิทยาลัยชนชาติกวางซีเป็นประธานและรองประธาน
ความสัมพันธ์ระหว่างประเทศ
สถาบันขงจื้อ มหาวิทยาลัยมหาสารคาม มีหลักสูตรฝึกอบรมหลากหลายที่มีคุณภาพตามมาตรฐานของกระทรวงศึกษาธิการจีน และออกแบบโดยคำนึงถึงความต้องการของผู้เรียนเป็นสำคัญ โดยแบ่งเป็น หลักสูตรฝึกอบรมภาษา อาทิ ภาษาจีนเพื่อการสนทนา ภาษาจีนเพื่อการท่องเที่ยว และภาษาจีนเชิงธุรกิจ เป็นต้น และหลักสูตรฝึกอบรมทางวัฒนธรรม เช่น ความรู้ทั่วไปเกี่ยวกับประเทศจีน ศิลปะการเขียนพู่กันจีน และศิลปะการรำมวยจีน เป็นต้น ยิ่งไปกว่านั้น สถาบันขงจื้อ มหาวิทยาลัยมหาสารคาม ยังร่วมมือกับคณะมนุษยศาสตร์และสังคมศาสตร์ จัดทำหลักสูตรปริญญาตรี ศิลปศาสตรบัณฑิต สาขาวิชาภาษาจีนเพื่อตอบสนองความต้องการของภาคธุรกิจและสังคมในปัจจุบัน
สำหรับการสรรสร้างกิจกรรมต่างๆ สถาบันขงจื้อ มหาวิทยาลัยมหาสารคาม ได้จัดกิจกรรมหลากหลายรูปแบบเพื่อส่งเสริมความสัมพันธ์ระหว่างสองประเทศในด้านต่างๆ เป็นต้นว่า การแลกเปลี่ยนนักศึกษา การจัดหาอาจารย์และอาสาสมัครชาวจีนสำหรับสถานศึกษา การจัดการศึกษาดูงานด้านธุรกิจ การจัดการแลกเปลี่ยนและเผยแพร่ผลงานวิจัย หรือกิจกรรมเพื่อเผยแพร่วัฒนธรรมจีน ในวันและเทศกาลสำคัญๆ อาทิ วันตรุษจีน วันชาติจีน และวันไหว้พระจันทร์ เป็นต้น ทั้งยังให้ความสำคัญในการเปิดโลกทัศน์ของเยาวชนไทยผ่านกิจกรรมมากมาย เช่น การออกซุ้มนิทรรศการ การแข่งขันชิงทุนการศึกษาหลักสูตรฝึกอบรมระยะสั้น ณ มหาวิทยาลัยในประเทศจีน โครงการค่ายภาษาและวัฒนธรรมจีน และกิจกรรมส่งเสริมความรู้ตลอดทั้งปี
Baumol's disease
Baumol's (cost) disease คือทฤษฎีที่กล่าวโดย William J. Baumol และ William G. Bowen ในช่วงปี 1960s ถึงการเปลี่ยนแปลงของฐานเงินเดือนของคนงานในธุรกิจหนึ่งโดยไม่เกี่ยวข้องกับการเปลี่ยนแปลงในผลผลิต แต่เกิดขึ้นจากการเพิ่มขึ้นของเงินเดือนในอีกธุรกิจหนึ่ง
ธุรกิจในกลุ่มแรก จะเกี่ยวข้องกับการให้บริการเช่น การศึกษา, ตำรวจ, และ พยาบาล เป็นต้น ซึ่งกลุ่มธุรกิจนี้จะมีผลการเติบโตน้อยมากด้วยเหตุผลที่ว่า มันยังต้องการใช้เวลาเท่าๆ กันทั้งในอดีตและปัจจุบัน เช่น ครูยังต้องใช้เวลาเท่ากันในการอ่านรายงาน, พยาบาลต้องใช้เวลาเท่ากันในการทำแผล, ตำรวจต้องสอบปากคำ ซึ่งทั้งอดีตและปัจจุบัน
แต่ ธุรกิจในกลุ่มหลัง จะเกี่ยวข้องกับการผลิต เช่น โรงงาน การเกษตร เป็นต้น ธุรกิจกลุ่มนี้จะง่ายต่อการประเมินผลประกอบการ และมีการพัฒนาในเทคโนโลยีซึ่งช่วยในการผลิต เช่น 40 ปีก่อน ชาวนาต้องเดินเก็บข้าวโพดเอง แต่ตอนนี้มีเครื่องจักร, โรงงานแทนที่คนงานด้วยเครื่องจักร เพื่อเพิ่มผลผลิต
Baumol's disease มักจะถูกใช้เพื่ออธิบายถึงการขาดการเติบโตในกลุ่มธุรกิจบริการดังที่กล่าวมาข้างต้น ซึ่งมีผลกระทบต่อ GDP ซึ่งในกลุ่มบริการนี้จะมีผลกับภาษีมากกว่า GDP
ควรศึกษาควบคู่กับเรื่อง New Growth Theory
เอทีวี
เอทีวี (ATV ย่อจาก all-terrain vehicle) หรือ ควอดไบค์ (quad-bike หรือย่อว่า ควอด) เป็นรถที่มีเครื่องมอเตอร์ไซค์ออกแบบมาให้มีขนาดเล็ก และมีสี่ล้อสำหรับใช้ในทางวิบาก อย่างไรก็ตามทางแอนซี ได้นิยามว่า "เอทีวี" คือชื่อสำหรับยานยนต์ที่มีลักษณะสำหรับการขับขี่ที่มีแรงกดดันต่ำที่ยาง,และที่นั่งก็เป็นลักษณะที่ต้องถ่างขาหรือขึ้นคร่อมเวลาใช้งานโดยผู้ขับขี่ และมือทั้งสองข้างก็บังคับโดยจับที่แฮนด์ควบคุมขับขี่โดยมีคนบังคับคนเดียว ถึงแม้ว่าจะมีการประยุกต์ให้มีที่นั่งเพิ่มขึ้นมาอีกสองที่นั่ง (ตามแนวยาว) การประยุกต์ในการใช้งานแบบใหม่นี้ ก็ยังอยู่ในการพิจารณาอยู่
รถเอทีวี ถือกำเนิดขึ้นบนโลกใบนี้ครั้งแรก ราวปี 1960 เป็นผลงานของ John Gower ผู้ก่อตั้งบริษัท JGR Gunsport จากกรุงโตรอนโต ประเทศแคนาดา และ Fred Rohrer วิศวกรชาวสวิสเซอร์แลนด์ ในตอนแรกรถเอทีวี มีลักษณะเป็นรถสะเทินน้ำสะเทินบก 6 ล้อ มีชื่อเรียกว่า The Jiger จากนั้นในปี 1965 เริ่มมีการผลิตออกมาจำหน่ายมากขึ้นเนื่องจากเป็นที่ต้องการของตลาดโดยเฉพาะการทหารและกีฬา แต่ระยะเวลาเพียงไม่กี่ปี The Jiger ต้องปิดฉากลงหลังจากบริษัทมีปัญหาทางด้านการเงิน ในปี 1968 The Jiger ถูกผลิตออกมาได้เพียง 3 Model ทั้งหมดราว 3,337 คัน
รถเอทีวี 3 ล้อคันแรกของโลก มีชื่อว่า "The Sperry-Rand Tricart" มันถูกออกแบบขึ้นปี 1967 โดย John Plessinger ที่จริงแล้วมันคือโปรเจ็คระหว่างเรียนที่ the Cranbrook Academy of Art และมันถูกผลิตออกสู่ตลาดในปี 1968 โดยนาย John Plessinger ได้ ขายลิขสิทธิ์ให้แก่ New Holland บริษัทผลิตรถแทรกเตอร์ แต่สุดท้ายกลับกลายเป็น Honda บริษัทยานยนต์ยักษ์ใหญ่ของญี่ปุ่นที่แย่งซีนไป ด้วยการมาของรถเอทีวี รุ่น US90 หรือเรียกอีกชื่อหนึ่งว่า ATC90 ในปี 1970
ATV เริ่มมีชื่อเสียงโด่งดังและเป็นที่รู้จักอย่างแพร่หลายมากขึ้น จากภาพยนตร์ชุด บอนด์เดอะซีรีส์เรื่อง Diamonds Are Forever (007 เพชรพยัคฆราช) จากฉากที่ James Bond แสดงโดย ฌอน คอนเนอรี ขี่เจ้า ATV 3 ล้อสัญชาติญี่ปุ่น รุ่น US90 หรือ ATC90 ของ หนีการไล่ล่าจากผู้ร้าย และมีให้เห็นผ่านตาจากซีรีย์โทรทัศน์อีกหลายเรื่อง เช่น Magnum, P.I., Hart to Hart จากนั้นตลาดรถเอทีวี 3 ล้อ ก็เริ่มโตขึ้นเรื่อยๆ มีการพัฒนาประสิทธิภาพของรถให้ดียิ่งขึ้น และเมื่อตลาดเปิด คู่แข่งขันก็ย่อมเพิ่มมากขึ้นตามไปด้วย บริษัทยานยนต์ญี่ปุ่นเจ้าอื่นก็โดดเข้ามาร่วมแจมด้วย ไม่ว่าจะเป็น Kawasaki , Yamaha
จุดเริ่มต้นของรถเอทีวี 4 ล้อ กลับเป็น Suzuki ที่ชิงเปิดตัว "QuadRunner LT125" เอทีวี 4 ล้อคันแรกของโลก สู่สายตาสาธารณชน ในปี 1982 หลังจากนั้นตลาดรถเอทีวี 4 ล้อ ก็เปิดฉากฟาดฟันกันอย่างดุเดือด พัฒนาประสิทธิภาพเครื่องยนต์ ออกแบบรถให้ล้ำนำสมัย เพื่อแย่งชิงเป็นผู้นำตลาด และก็เป็น Honda ที่ทำสำเร็จ ครองตลาดเอทีวีสูงถึง 69% ในสหรัฐอเมริกาช่วงปี 1984 ถึง 1987 ส่วนรถเอทีวีสัญชาติอเมริกันคันแรกคือ "the Trailboss" จากค่าย Polaris เข้าสู่ตลาดในปี 1985 ในยุคหลังเริ่มมีการนำรถเอทีวีมาใช้ในงานไร่มากขึ้น
พัฒน์ชัย ภักดีสู่สุข
พัฒน์ชัย ภักดีสู่สุข (เกิด 2 พฤศจิกายน พ.ศ. 2524) ชื่อเล่น ปั๊ป เป็นนักร้องและนักแสดงชาวไทย และเป็นนักร้องนำวงโปเตโต้ ขึ้นเป็นนักร้องนำ หลังการเสียชีวิตของปีย์ชนิตถ์ อ้นอารี
ประวัติ
พัฒน์ชัย ภักดีสู่สุข ชื่อเล่น ปั๊บ เกิดวันที่ 2 พฤศจิกายน พ.ศ. 2524 ที่จังหวัดเชียงใหม่ จบการศึกษาจาก โรงเรียนปรินส์รอยแยลส์วิทยาลัย ตั้งแต่ระดับชั้นอนุบาล 3 จนถึงระดับมัธยมศึกษาปีที่ 3 จากนั้นเรียนต่อที่โรงเรียนยุพราชวิทยาลัย และ เรียนจบปริญญาตรี คณะนิเทศศาสตร์ สาขาวิชาการโฆษณา มหาวิทยาลัยหอการค้าไทย ประสบความสำเร็จจากการเป็นสมาชิกวงโปเตโต้ และได้ขึ้นเป็นนักร้องนำอย่างเต็มตัวในอัลบั้มที่ 2 goon หลังจากที่ปีย์นักร้องนำได้เสียชีวิตลง
ชีวิตส่วนตัวและชีวิตครอบครัว
สถานภาพครอบครัว ปัจจุบันสมรสแล้ว ได้แต่งงานเข้าประตูวิวาห์กับนักแสดงหญิง ใบเตย สุวพิชญ์ ไตรพรวรกิจ นักแสดงสาวและพิธีกรจากรายการ TGIF หลังได้ฤกษ์แต่งงานและฉลองมงคลสมรส วันอาทิตย์ที่ 15 พฤศจิกายน พ.ศ. 2563 ที่ โรงแรมคอนราด ถนนวิทยุ โดยทั้งคู่คบหาดูใจประมาณ 4 ปี โดยถูกขอแต่งงานต่อหน้าพ่อแม่ของตัวเองที่ถูกชวนมาทานข้าวที่บ้านของปั๊บเมื่อวันเสาร์ ที่ 7 มีนาคม พ.ศ. 2563
หม่อมราชวงศ์แม้นนฤมาส ยุคล สวัสดิ์-ชูโต
หม่อมราชวงศ์แม้นนฤมาส สวัสดิ์-ชูโต (ราชสกุลเดิม ; ยุคล) หรือ คุณหญิงแม้น เป็นธิดาคนที่ 3 ในพลเอกหม่อมเจ้าจุลเจิม ยุคล อนุชาในหม่อมเจ้าชาตรีเฉลิม ยุคล พระโอรสในพระเจ้าวรวงศ์เธอ พระองค์เจ้าอนุสรมงคลการ กับ หม่อมอุบล ยุคล ณ อยุธยา นามสกุลเดิม สุฤทธิ์  และ หม่อมอัญชลี ยุคล ณ อยุธยา เกิดวันที่ 17 กันยายน พ.ศ. 2533
หลังจบการศึกษาชั้น ม.2 ที่โรงเรียนจิตรลดา หม่อมอัญชลี ได้ส่งให้ไปศึกษาต่อโรงเรียนสตรีที่ Saint Mary's School ประเทศอังกฤษ หลังเรียนจบมัธยมศึกษาตอนปลาย จึงได้กลับมาศึกษาต่อระดับปริญญาตรีในประเทศ ไทย เพื่อจะได้อยู่กับครอบครัว โดยเลือกศึกษาที่มหาวิทยาลัยมหิดล หลักสูตรนานาชาติ คณะศิลปศาสตร์การท่องเที่ยว และได้ย้ายมาศึกษาอยู่ที่คณะอักษรศาสตร์ จุฬาลงกรณ์มหาวิทยาลัย หลักสูตรนานาชาติ แต่ไม่จบการศึกษา
หญิงแม้นเป็นนักร้องน้องใหม่ ในสังกัดค่ายไอมิวสิก มีเพลงของตัวเองออกมา 1 เพลง ชื่อ "เสียใจมากๆ เลย" ในอัลบั้มชุด คอนเวอร์เจนซ์เลิฟวัน
และหญิงแม้นยังได้สร้างความฮือฮานอกฤดูกาล ด้วยการถ่ายชุดว่ายน้ำแบบเต็มตัวลงในนิตยสาร Mix Magazine ฉบับเดือนตุลาคม 2552 ถือเป็นครั้งแรกในชีวิตของราชสกุลที่เซ็กซี่ ด้วยอายุน้อยที่สุดแห่งปี
ด้านครอบครัว ปัจจุบันสมรสกับหนุ่มนอกวงการ ซัน - ต่อสวัสดิ์ สวัสดิ์-ชูโต เมื่อวันที่ 7 พฤศจิกายน 2559
ปัจจุบันนฤมาสกับต่อสวัสดิ์มีบุตรชายด้วยกัน1คน ชื่อ ด.ช.จุลสวัสดิ์ สวัสดิ์-ชูโต ชื่อเล่นว่า:น้องสกาย เกิดเมื่อวันที่ 31 ตุลาคม พ.ศ. 2563 ที่โรงพยาบาลสมิติเวช
จำลอง ศรีเมือง
พลตรี จำลอง ศรีเมือง เป็นนักเคลื่อนไหวทางการเมือง อดีตนักการเมือง และ อดีตนายทหารบกชาวไทย แกนนำพันธมิตรประชาชนเพื่อประชาธิปไตย อดีตสมาชิกสภานิติบัญญัติแห่งชาติ อดีตรองนายกรัฐมนตรี และ ผู้ว่าฯ กรุงเทพฯ 2 สมัย ผู้ก่อตั้ง และอดีตหัวหน้าพรรคพลังธรรมคนแรก เป็นแกนนำของผู้ชุมนุมในเหตุการณ์ พฤษภาทมิฬ ปี พ.ศ. 2535 มีชื่อที่เรียกกันโดยทั่วไปว่า "มหาจำลอง" หรือ "มหา 5 ขัน" ขณะที่ทางกลุ่มพันธมิตรประชาชนเพื่อประชาธิปไตยจะเรียกว่า "ลุงจำลอง"
ประวัติ
จำลอง ศรีเมือง เกิดวันที่ 5 กรกฎาคม พ.ศ. 2478 ที่ย่านสำเหร่ จังหวัดธนบุรี (ปัจจุบันเป็นแขวงสำเหร่ เขตธนบุรี) บิดามีอาชีพค้าปลาสดชื่อ สมนึก ชุณรัตน์ ส่วนมารดาชื่อ บุญเรือน ประกอบอาชีพแม่ค้าเร่  ตั้งแต่ พล.ต. จำลอง ยังแบเบาะบิดาได้เสียชีวิตลง และต่อมามารดาได้สมรสใหม่กับ โชศน์ ศรีเมือง ซึ่งเป็นที่มาของนามสกุล ศรีเมือง ที่ พล.ต. จำลอง ใช้ต่อเนื่องมาจนทุกวันนี้ กับชื่อเล่น จำลองนั้นเดิมมีชื่อเล่นว่า “หนู” แต่พอเข้าโรงเรียนนายร้อยพระจุลจอมเกล้า ก็ถูกเพื่อนฝูงตั้งให้ใหม่ว่า “จ๋ำ” ขณะที่ชื่อ “ลอง” นั้น เป็นชื่อเล่นที่คนอื่น ๆ ทั่วไปมักใช้เรียกขาน ส่วนที่มีคำว่า “มหา” เรียกก่อหน้าชื่อ เพราะ พล.ต. จำลอง เป็นผู้ที่รู้จักกันดีว่าเป็นผู้ที่ปฏิบัติธรรม เมื่อครั้งอุปสมบทก็ศึกษาทางธรรมอย่างจริงจัง และเคยออกมาระบุว่าตนเองปฏิบัติตนสมถะ นอนไม้กระดานแผ่นเดียว แม้แต่การอาบน้ำก็จะใช้น้ำเพียง 5 ขัน จึงได้ฉายาว่า “มหา 5 ขัน” และมีการแต่งกายที่เป็นเอกลักษณ์ คือ สวมเสื้อม่อฮ่อมเป็นประจำ โดยสวมมาตั้งแต่ พ.ศ. 2522 และไว้ผมสั้นเกรียน
ชีวิตส่วนตัว สมรสกับ พ.ต.หญิง ศิริลักษณ์ เขียวละออ โดยที่ไม่มีบุตรด้วยกัน ภายหลังได้ร่วมกันทำกิจกรรมสังคมหลาย ๆ อย่าง ทั้งด้านการปฏิบัติธรรม เรื่องการกินอาหารมังสวิรัติ ดูแลสุนัขจรจัด รวมถึงจัดตั้งโรงเรียนผู้นำ และจำลอง เป็นที่รับรู้กันเป็นอย่างดีว่ามีความใกล้ชิดและเป็นสมาชิกคนสำคัญของสำนักสันติอโศก
การศึกษา
พล.ต. จำลอง เข้าเรียนชั้นประถมศึกษาที่โรงเรียนเทศบาล 27 วัดราชวรินทร์ สำเหร่ ซึ่งปัจจุบันคือโรงเรียนวัดราชวรินทร์ สังกัดกรุงเทพมหานครจบการศึกษาชั้นประถมศึกษาปีที่ 4 เมื่อปี พ.ศ. 2490 จึงได้สอบคัดเลือกเข้าโรงเรียนมัธยมบ้านสมเด็จเจ้าพระยาซึ่งเป็นโรงเรียนมัธยมที่มีชื่อเสียงมากที่สุดของฝั่งธนบุรีในขณะนั้น โดยสามารถสอบคัดเลือกได้ที่ 1  และสามารถสอบไล่ได้ที่ 1  ทุกปีจนจบระดับมัธยมศึกษาปีที่ 6  เมื่อปี พ.ศ. 2496 พล.ต. จำลอง ศรีเมือง ได้สอบเข้าระดับชั้นมัธยมศึกษาตอนปลายที่โรงเรียนสวนกุหลาบวิทยาลัย โรงเรียนเตรียมนายร้อยและโรงเรียนเตรียมนายเรือ ซึ่งพล.ต. จำลอง ศรีเมือง สามารถสอบเข้าได้ทั้ง 3 แห่ง โดยเฉพาะที่โรงเรียนสวนกุหลาบวิทยาลัยสามารถสอบเข้าได้ที่ 1  แต่ด้วยการเรียนที่โรงเรียนเตรียมนายร้อยจะประหยัดกว่า เพราะเป็นนักเรียนนายร้อยไม่ต้องเสียค่าใช้จ่ายทั้งค่าเล่าเรียน ค่าอาหาร ค่าเครื่องแต่งกาย  รวมถึงถ้าเรียนเก่งก็จะได้รับเงินเดือนด้วย พล.ต. จำลอง ศรีเมือง จึงเลือกเข้าศึกษาที่โรงเรียนเตรียมนายร้อยและต่อด้วยโรงเรียนนายร้อยพระจุลจอมเกล้า รุ่นที่ 7
หลังเรียนจบชั้น ม.6 จำลอง จึงตัดสินใจเลือกเข้าเรียนที่โรงเรียนเตรียมนายร้อยที่ก็สอบได้ และจบ จปร.รุ่น 7/2 เนื่องจากสมัยเป็นนักเรียนนายร้อยจำลอง กับพวกไปจัดฉายภาพยนตร์หารายได้ซื้ออุปกรณ์กีฬาและดนตรีเข้าสโมสรนักเรียนนายร้อย แต่การกระทำดังกล่าวไปผิดในข้อหาขัดคำสั่งผู้บัญชาการทหารสูงสุด ซึ่งขณะนั้นคือ จอมพล สฤษดิ์ ธนะรัชต์ ในระหว่างประกาศกฎอัยการศึก จึงถูกปลดจากหัวหน้านักเรียนนายร้อยเป็นนักเรียนลูกแถว และถูกลงโทษให้รับกระบี่ช้าออกไป ไม่พร้อมกับเพื่อนร่วมรุ่นคนอื่น ๆ
วีรบุรุษภูผาที
หลังจากจบการศึกษาแล้ว ใน พ.ศ. 2511 ระหว่างสงครามเวียดนาม จำลองในขณะมียศ ร้อยเอก สังกัดเหล่าทหารสื่อสาร ได้เข้าไปปฏิบัติการพิเศษในประเทศลาว ณ ยุทธภูมิภูผาที ในชื่อรหัสว่า"โยธิน"มีวีรกรรมในการป้องกันสถานีเรดาห์จากการยึดครองของคอมมิวนิสต์จนได้รับฉายาว่า "วีรบุรุษภูผาที"
เลขาธิการนายกรัฐมนตรี
จำลอง เริ่มชีวิตทางการเมืองเมื่อ พ.ศ. 2522 โดยดำรงตำแหน่งเลขาธิการนายกรัฐมนตรี พล.อ. เปรม ติณสูลานนท์ ต่อมาได้ขอลาออกจากตำแหน่ง เพราะไม่เห็นด้วยกับการเสนอให้แก้ไขกฎหมายทำแท้ง
ผู้ว่าราชการกรุงเทพมหานคร
จำลอง มีชื่อเสียงโดดเด่นขึ้นมาหลังจากลงสมัครรับเลือกตั้งเป็นผู้ว่าราชการกรุงเทพมหานคร ในปี พ.ศ. 2528 เบอร์ 8 ในนาม “กลุ่มรวมพลัง” โดยชนะได้รับคะแนนเสียง 408,233 คะแนน ถึงขนาดที่วงคาราบาว แต่งเพลงให้ชื่อ "มหาจำลองรุ่น 7" การชนะการเลือกตั้งในสมัยนั้นทำให้ท่านได้เป็นผู้ว่าราชการกรุงเทพมหานครคนแรกที่เกิดในระบอบประชาธิปไตยที่ได้ดำรงตำแหน่งเป็นผู้ว่ากรุงเทพมหานครก่อนผู้ว่ากรุงเทพมหานครที่เกิดหลังเปลี่ยนแปลงการปกครองท่านอื่นๆ หลังจากนั้นในปี พ.ศ. 2531 จึงก่อตั้ง พรรคพลังธรรม ขึ้น โดยสื่อมักเรียกขานกันว่าเป็น “พรรคพลังผัก” เนื่องจากสนับสนุนให้คนเลิกกินเนื้อสัตว์หันมากินอาหารมังสวิรัติ กระแสความนิยมในตัว พล.ต.จำลองในฐานะนักการเมืองผู้สมถะ พุ่งสูงขึ้นเรื่อย ๆ จนเกิดเป็นกระแส “จำลองฟีเวอร์” และเรียกกันติดปากว่า "มหาจำลอง" ชนะการเลือกตั้งเข้าดำรงตำแหน่งผู้ว่า ฯ อีกสมัยในปี พ.ศ. 2533 โดยได้รับคะแนนท่วมท้นถึง 703,671 คะแนน ทิ้งห่างผู้สมัครจากพรรคประชากรไทยคือ นายเดโช สวนานนท์ ถึง 419,894 คะแนน แต่ก่อนที่จะครบวาระ 4 ปี ก็ลาออก และผันตัวเองสู่สนามเลือกตั้งระดับชาติ
พฤษภาทมิฬ
ในการเลือกตั้งเมื่อวันที่ 22 มีนาคม พ.ศ. 2535 พรรคพลังธรรมได้รับคะแนนความนิยมสูงสุดในพื้นที่กรุงเทพ ฯ โดยสามารถกวาดที่นั่งได้ถึง 32 ที่นั่งจาก 35 ที่นั่ง และเมื่อเกิดเหตุการณ์พฤษภาทมิฬ จำลอง เป็นแกนนำคนสำคัญในการประท้วงต่อต้านรัฐบาล พล.อ. สุจินดา คราประยูร โดยถูกจับกุมตัวกลางที่ชุมนุมเมื่อบ่ายวันทื่ 18 พฤษภาคม และในวันที่ 20 พฤษภาคม พระบาทสมเด็จพระเจ้าอยู่หัวมีรับสั่งให้บุคคลทั้งสองเข้าเฝ้า โดยมีพระราชดำรัสสำคัญถึงการต่อสู้กันรังแต่จะทำให้บ้านเมืองพินาศ  หลังจากนั้น จำลอง ก็ได้ลาออกจากทุกตำแหน่งทางการเมืองตามที่เคยได้ให้สัญญาไว้เมื่อครั้งชุมนุม ซึ่งหลังจากนี้ได้มีกระแสเสียงกล่าวหาว่า "จำลองพาคนไปตาย" จากฝ่ายตรงข้าม
ตำแหน่งรองนายกรัฐมนตรี
หลังเหตุการณ์พฤษภาทมิฬ จำลอง ศรีเมือง ในฐานะหัวหน้าพรรคพลังธรรม ได้ดำรงตำแหน่งรองนายกรัฐมนตรีในคณะรัฐมนตรีคณะที่ 50 และได้ให้การสนับสนุน กฤษฎา อรุณวงศ์ ณ อยุธยา ให้ได้รับเลือกตั้งเป็นผู้ว่าราชการกรุงเทพมหานครต่อจากตน จำลองเป็นผู้ผลักดันให้เกิดโครงการรถไฟฟ้าธนายง สายสุขุมวิท และสายสีลม โดยมอบหมายให้ กฤษฎา อรุณวงศ์ ณ อยุธยา ทำการศึกษาเส้นทางของโครงการรถไฟฟ้าลาวาลิน ที่ถูกยกเลิกไปในรัฐบาลนายอานันท์ ปันยารชุน และให้สัมปทานแก่บริษัท ธนายง ทำการก่อสร้างโดยบริษัท อิตาเลียนไทย
รถไฟฟ้าธนายง เป็นรถไฟฟ้าสายแรกของประเทศไทยที่มีการก่อสร้าง ภายหลังได้เปลี่ยนชื่อเป็น รถไฟฟ้าบีทีเอส มีชื่อทางการว่า รถไฟฟ้าเฉลิมพระเกียรติ 6 รอบพระชนมพรรษา เปิดการเดินรถเมื่อวันที่ 5 ธันวาคม พ.ศ. 2542
จำลอง ศรีเมือง ได้ลาออกจากตำแหน่งรองนายกรัฐมนตรีพร้อมกับรัฐมนตรีจากพรรคพลังธรรม เมื่อวันที่ 19 พฤษภาคม พ.ศ. 2538 เนื่องจากไม่เห็นด้วยกับนโยบาย สปก. 4-01 ของพรรคประชาธิปัตย์ และทำให้ ชวน หลีกภัย ออกพระราชกฤษฎีกายุบสภาผู้แทนราษฎรในวันนั้น
เข้าร่วมกับพันธมิตรประชาชนเพื่อประชาธิปไตย
ในสถานการณ์วิกฤตการณ์การเมืองในประเทศไทย พ.ศ. 2548-2549 จำลอง ได้เข้าร่วมเป็น 1 ใน 5 แกนนำเครือข่ายพันธมิตรประชาชนเพื่อประชาธิปไตย และแกนนำอีก 4 คนคือ สนธิ ลิ้มทองกุล พิภพ ธงไชย สมศักดิ์ โกศัยสุข และ สมเกียรติ พงษ์ไพบูลย์ โดยมี สุริยะใส กตะศิลา เป็นผู้ประสานงานเครือข่าย
ในระหว่างการชุมนุม 193 วัน เมื่อปี พ.ศ. 2551 พล.ต.จำลอง ถูกเจ้าหน้าที่ตำรวจจับกุม ขณะออกไปใช้สิทธิ์เลือกตั้งผู้ว่าราชการกรุงเทพมหานคร ที่โรงเรียนเศรษฐเสถียร ถนนพระราม 5 เขตดุสิต เมื่อวันที่ 5 ตุลาคม
จำลอง มีบทบาทในการดูแลการชุมนุมและความปลอดภัย เนื่องจากเคยเป็นผู้นำในเหตุการณ์พฤษภาทมิฬ อีกทั้งยังเป็นผู้ที่มักจะเรียกร้องให้ผู้ขึ้นเวทีปราศรัยนั้นใช้วาจาที่สุภาพ ไม่ก้าวร้าว จนถึงขนาดเคยตำหนิ นายภูวดล ทรงประเสริฐ อาจารย์ประจำคณะสังคมศาสตร์ มหาวิทยาลัยเกษตรศาสตร์ ซึ่งเป็นแนวร่วมคนหนึ่งของพันธมิตรฯ บนเวทีมาแล้ว หลังจากที่นายภูวดลปราศรัยเสร็จ
ภายหลังการชุมนุมเสร็จสิ้น ทางกลุ่มพันธมิตรฯ ได้ก่อตั้งพรรคการเมืองใหม่ขึ้น พล.ต.จำลองไม่ได้เป็นสมาชิกพรรคด้วย แต่กล่าวว่าจะให้การสนับสนุนเต็มที่
รางวัลและเกียรติยศ
พล.ต. จำลอง ศรีเมือง ได้รับพระราชทานยศกองอาสารักษาดินแดนเป็นนายกองเอก เมื่อ พ.ศ. 2529
เกณฑ์วิธีต้นไม้แบบทอดข้าม
เกณฑ์วิธีต้นไม้แบบทอดข้าม (spanning tree protocol) หรือ เอสทีพี เป็นตัวช่วยในการหาเส้นทาง หรือ Spanning Tree Protocol หน้าที่ของมันคือ ช่วยป้องกันการเกิด loop ได้ และก็ช่วยเสริมให้มีเส้นทางสำรอง เช่น สมมุติว่าเรามีจุดหมายปลายทางอยู่จุดหนึ่งแล้วเส้นทางนี้เกิดมีปัญหาทำให้ระบบใช้งานไม่ได้เลย ก็ทำให้ระบบทั้งหมดมีปัญหาไปด้วย ตัว Spanning Tree มันก็จะมีระบบช่วยป้องกันไม่ให้ระบบหยุดการทำงาน ถ้าเส้นทางหนึ่งมีปัญหาก็สามารถไปใช้เส้นทางอื่นได้ Redundancy ของ Spanning Tree มันทำให้ระบบมีเสถียรภาพ เพราะใช้ตลอดเวลาก็ไม่ Down ถึงแม้เส้นทางใดเส้นทางหนึ่งใช้ไม่ได้ก็ตาม Spanning tree ก็จะมีเส้นทางขึ้นมาใช้แทนโดยรวมทำให้มีเสถียรภาพมากขึ้น
การหารูทบริดจ์ (Root Bridge)
เพื่อป้องกันการเกิดลูป (loop) ในเน็ตเวิร์ก (network) อุปกรณ์สวิทช์ (switch) ทั้งหมดในเน็ตเวิร์ก จะต้องแลกเปลี่ยนข้อมูลระหว่างกัน เพื่อกำหนดจุดอ้างอิงเดียวกันในการป้องกันลูป ซึ่งจุดอ้างอิงที่ว่านี้เรียกว่ารูทบริดจ์ (หรือรูทสวิตช์ Root Switch) ในกระบวนการเลือกรูทบริดจ์นี้สวิตช์ทุกตัวจะอาศัยบริดจ์ไอดี ซึ่งเป็นค่าเฉพาะตัวของสวิทช์แต่ละตัวเป็นเงื่อนไขในการเลือก โดยค่าบริดจ์ไอดีมีขนาด 8 ไบต์ (byte) แบ่งออกเป็น 2 ส่วนได้แก่
บริดจ์ไอดี - Bridge ID
บริดจ์ไอดีเป็นพารามิเตอร์หนึ่งใน BPDU ที่สวิตช์แลกเปลี่ยนกัน เพื่อใช้ในการกำหนดว่า สวิตช์ใดจะทำหน้าที่เป็นรูทบริดจ์ในเน็ตเวิร์กนั้นๆ
คุณสมบัติของรูทบริดจ์
รูทบริดจ์ เป็นจุดอ้างอิงของเน็ตเวิร์กหนึ่ง สวิตช์ทุกตัวในเน็ตเวิร์กจะต้องมีรูทบริดจ์เป็นค่าเดียวกันเสมอ ทำให้สวิตช์ทุกตัวเห็นเน็ตเวิร์กโทโพโลยี (Network Topology) รูปเดียวกันเสมอ ซึ่งจะส่งผลให้ไม่เกิดลูปในเน็ตเวิร์กนั้นๆ
สำหรับคุณสมบัติของรูทบริดจ์ได้แก่
บริดจ์โพรโทคอลดาต้ายูนิต (บีพีดียู) - Bridge Protocol Data Unit (BPDU)
Spanning tree มันจะคุยกันโดยแต่ละตัวจะส่งข้อมูลเป็นชุดข้อมูลขนาดเล็ก ที่เรียกว่า Bridge Protocol Data Unit หรือ BPDU ทุกครั้งที่ส่ง BPDU มันจะบอกว่าตัวไหนคือ Root Bridge หรือใครคือ Root ID จากนั้นมันก็วิ่งไปที่ root ว่ามีค่า Cost เท่าไหร่ แล้วข้อมูล BPDU ใครเป็นคนส่งก็ดูจาก portที่มันส่ง BPDU มันก็จะบอกว่า Root Bridge คือตัวไหน และค่า Cost เท่าไหร่
Mode การทำงานของ Spanning-Tree
ถ้า Switch มันตรวจสอบพบว่ามีการเปลี่ยนแปลงอะไรเกิดขึ้นภายใน Switch และถ้ามันมีค่า cost พอที่จะเปลี่ยนสถานะมาเป็น Designated port มันก็จะทำการเปลี่ยนสถานะจาก Blocking ไปจนถึง Forward port ตามสถานการณ์นั้นๆ
port ที่ Blocking จะไม่ส่ง User ของมัน แต่จะมีการส่ง BPDU ส่งไปให้ Port ที่ Block แต่ข้อมูลของ User ไม่ส่ง ถ้าเกิด หายไปหรือเริ่มมีการผิดปกติ มันก็จะเปลี่ยนจาก  มาเป็นทันที ถ้า หายไปในช่วงระยะเวลาหนึ่งมันก็จะเปลี่ยนเป็น ประมาณ 15 วินาที ถ้ามัน Listening แล้ว port นี้ต้องเปลี่ยนตัวเองไปอีก และมันก็จะเข้าสู่  Mode Learning มันก็จะดูว่ามีอะไรเกิดขึ้น ถ้าเกิดว่ายังไม่ได้รับ BPDU เข้ามามันก็จะ Learning ทันที ข้อมูลที่ส่งเข้ามาหาตัวมันก็จะเก็บที่ Mac Table ทันที เพื่อที่จะเก็บเป็นข้อมูลตั้งต้น พอผ่านมา 15 วินาทีมันก็จะเข้าสู่ Mode Forwarding ทันที Forward เป็นการส่งข้อมูล User ตามปกติ
Spanning tree จะคำนวณตลอดว่า BPDU ที่ได้รับมานั้นถูกต้องหรือเปล่าได้รับจากเส้นทางเดิม Switch ตัวเดิมหรือเปล่า ถ้าหากว่าเส้นทางใดเสียหาย เท่ากับว่า port BPDU เปลี่ยนมันก็จะเข้า step เปลี่ยนสถานะเป็น Listening การเข้าสู่ Mode ต่างๆ ของ Spaning tree ต้องใช้เวลาประมาณ 15 วินาที ถ้าหากว่า Network เสียหายการส่งข้อมูลของ User อาจต้องรอถึง 50 วินาที จึงปรับปรุงไปเป็น Rapit Spanning tree  คือ ลดสถานะบางอย่างออกไป
Rapid Spanning Tree Protocol (IEEE 802.1w) จะเพิ่มความสามารถโดยจะแยกสถานะของ port และสามารถเปลี่ยนสถานะของ port ให้ทำงานได้เร็วขึ้น และเพิ่มในเรื่องของ Switch ทำให้ Switch สามารถส่ง BPDU ได้เองจากปกติ Root Bridge จะเป็นผู้ส่งเสมอทำให้เร็วขึ้น
Shortest Path Bridging (IEEE 802.1aq) เปลี่ยนที่ทันสมัยเพื่อ Spanning Tree
กีฬาแห่งชาติ ครั้งที่ 29
การแข่งขันกีฬาแห่งชาติ ครั้งที่ 29 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดตรัง ระหว่างวันที่ 19 – 26 ธันวาคม พ.ศ. 2539 เรียกชื่อเกมส์แข่งขันว่า “พะยูนเกมส์” มีการแข่งขัน 22 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น มวยไทยสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก ยิมนาสติก เปตอง รักบี้ฟุตบอล ลอนเทนนิส สนุกเกอร์ โบว์ลิ่ง และเรือยาว และมีการสาธิตการแข่งขันวอลเลย์บอลชายหาด มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 3,902 คน
ชนิดกีฬาที่ใช้ในการแข่งขัน
• กรีฑา
• แบดมินตัน
• บาสเกตบอล
• มวยสากลสมัครเล่น
• จักรยาน
• มวยไทยสมัครเล่น
• ฟุตบอล
• ตะกร้อ
• * เซปักตะกร้อ
• ยิงปืน
• เทเบิลเทนนิส
• ว่ายน้ำ
• ยูโด
ตำบลรางพิกุล
รางพิกุล เป็นตำบลหนึ่งในอำเภอกำแพงแสน จังหวัดนครปฐม
กีฬาแห่งชาติ ครั้งที่ 29
ชนิดกีฬาที่ใช้ในการแข่งขัน
• ยกน้ำหนัก
ตำบลรางพิกุล
ประวัติ
บริเวณตำบลรางพิกุลเดิมเป็นท้องที่หนึ่งของตำบลทุ่งขวาง ต่อมาย้ายมาขึ้นกับตำบลทุ่งบัวที่จัดตั้งขึ้นใหม่ จากนั้นเมื่อ พ.ศ. 2534 ตำบลรางพิกุลจึงได้แยกจากตำบลทุ่งบัว ในช่วงแรกมีหมู่บ้าน 6 หมู่บ้าน ต่อมาได้แยกหมู่บ้านเพิ่มอีก 3 หมู่บ้าน ปัจจุบันจึงมีทั้งหมด 9 หมู่บ้าน ที่ได้ชื่อว่ารางพิกุลเป็นเพราะมีต้นพิกุลต้นใหญ่ขึ้นอยู่กลางรางน้ำริมคลองท่าสาร–บางปลา ไหลผ่านหมู่ที่ 1 องค์การบริหารส่วนตำบลรางพิกุลเป็นองค์การบริหารส่วนตำบลขนาดเล็ก เดิมมีสถานะเป็นเพียงสภาตำบล ต่อมาเมื่อมีพระราชบัญญัติสภาตำบลและสภาองค์การบริหารส่วนตำบลประกาศให้เปลี่ยนแปลงสภาตำบลเป็นองค์การบริหารส่วนตำบล สภาตำบลรางพิกุลจึงเปลี่ยนสถานภาพเป็นองค์การบริหารส่วนตำบลรางพิกุลเมื่อวันที่ 30 มีนาคม พ.ศ. 2539
ประชากร
จำนวนประชากรทั้งสิ้น 6,360 คน ชาย 3,097 คน หญิง 3,263 คน อาชีพหลัก ทำสวน/ทำไร่ เลี้ยงโค อาชีพรอง รับจ้าง
กีฬาแห่งชาติ ครั้งที่ 29
ชนิดกีฬาที่ใช้ในการแข่งขัน
• ยิมนาสติก
• โบว์ลิ่ง
• รักบี้ฟุตบอล
• ลอนเทนนิส
• เรือยาว
สระสี่เหลี่ยม
โบราณสถาน สระน้ำ สระสี่เหลี่ยม เป็นโบราณสถานแหล่งน้ำที่ใช้ในชุมชนโบราณตั้งแต่สมัยทวารวดี ที่ตั้งอยู่ในอำเภอพนัสนิคม จังหวัดชลบุรี